               EURÓPSKA KOMISIA
            V Bruseli5. 2. 2018
            COM(2018) 54 final
            2018/0020(NLE)
            Návrh
            ROZHODNUTIE RADY
            o pozícii, ktorá sa má prijať v mene Európskej únie vo výbore pre DHP zriadenom Dočasnou dohodou o hospodárskom partnerstve (ďalej len „DHP“) medzi Pobrežím Slonoviny na jednej strane a Európskym spoločenstvom a jeho členskými štátmi na strane druhej, pokiaľ ide o prijatie rokovacieho poriadku výboru pre DHP

               DÔVODOVÁ SPRÁVA

               1.Predmet návrhu

               Tento návrh sa týka rozhodnutia o pozícii, ktorá sa má prijať v mene Únie vo výbore pre DHP zriadenom Dočasnou dohodou o hospodárskom partnerstve (ďalej len „DHP“) medzi Pobrežím Slonoviny na jednej strane a Európskym spoločenstvom a jeho členskými štátmi na strane druhej, pokiaľ ide o prijatie rokovacieho poriadku výboru pre DHP.

               2.Kontext návrhu

               2.1.Dočasná dohoda o hospodárskom partnerstve medzi Pobrežím Slonoviny na jednej strane a Európskym spoločenstvom a jeho členskými štátmi na strane druhej

               Cieľom Dočasnej dohody o hospodárskom partnerstve (ďalej len „dohoda“) medzi Pobrežím Slonoviny na jednej strane a Európskym spoločenstvom a jeho členskými štátmi na strane druhej je prispieť k obmedzovaniu a odstraňovaniu chudoby nadviazaním koherentného obchodného partnerstva, podporovať konkurencieschopnejšie a diverzifikované hospodárstvo a silnejší rast, ekonomickú spoluprácu a dobrú správu vecí verejných, presadzovať postupnú integráciu Pobrežia Slonoviny do globálneho hospodárstva, zlepšiť kapacity z hľadiska obchodnej politiky a aspektov spojených s obchodom, posilniť existujúce vzťahy medzi stranami založené na solidarite a spoločnom záujme a podporovať rozvoj súkromného sektora a rast zamestnanosti.

               Dohoda bola podpísaná 26. novembra 2008 v Abidžane a 22. januára 2009 v Bruseli
                  1
                a predbežne sa vykonáva od 3. septembra 2016
                  2
               .

               2.2.Výbor pre DHP

               Článkom 73 dohody sa zriaďuje Výbor pre DHP, ktorý je zodpovedný za správu všetkých oblastí dohody a plnenie všetkých úloh uvedených v dohode.

               V článku 73 dohody sa stanovuje, že Výbor pre DHP si určí pravidlá organizácie a fungovania, že na zasadnutiach Výboru pre DHP sa môžu zúčastňovať tretie strany a že na zasadnutia Výboru pre DHP možno pozvať komisie Západoafrickej hospodárskej a menovej únie (UEMOA) a komisie Hospodárskeho spoločenstva západoafrických štátov (ECOWAS).

               Rozhodnutia výboru pre DHP sa prijímajú na základe konsenzu medzi stranami a po ukončení príslušných vnútorných postupov.

               Únia a jej členské štáty sú stranami dohody. Výbor pre DHP je zložený, pokiaľ ide o európsku stranu, zo zástupcov Európskej komisie a členských štátov.

               2.3.Pripravovaný akt Výboru pre DHP

               Výbor pre DHP musí na svojom prvom zasadnutí prijať spoločné rozhodnutie, ktorým stanoví rokovací poriadok výboru pre DHP (ďalej len „pripravovaný akt“).

               Cieľom je určiť podľa článku 73 ods. 2 dohody pravidlá organizácie a fungovania Výboru pre DHP.

               3.Pozícia, ktorá sa má prijať v mene Únie

               Týmto návrhom rozhodnutia Rady sa stanovuje pozícia Únie týkajúca sa rozhodnutia, ktoré sa má prijať vo Výbore pre DHP, pokiaľ ide o rokovací poriadok Výboru pre DHP.

               Obidve strany dohody na základe predbežných vzájomných konzultácií návrh rokovacieho poriadku schválili a parafovali na úvodnom zasadnutí Výboru pre DHP, ktoré sa konalo 5. apríla 2017 v Abidžane na Pobreží Slonoviny. Návrh rokovacieho poriadku je v súlade s článkom 73 dohody a podobný rokovacím poriadkom, ktoré Európska únia schválila v iných dohodách o hospodárskom partnerstve.

               Návrh rokovacieho poriadku sa týka najmä otázok zloženia a predsedníctva Výboru pre DHP, jeho sekretariátu, usporadúvania jeho zasadnutí, zápisníc a rozhodnutí Výboru pre DHP, jazykového režimu a výdavkov spojených so zasadnutiami Výboru pre DHP.

               Povinnosť vypracovať rokovací poriadok je stanovená v dohode.

               Návrh nemá vplyv na hospodársku, sociálnu ani environmentálnu politiku Európskej únie alebo Pobrežia slonoviny.

               4.Právny základ

               4.1.Procesnoprávny základ

               4.1.1.Zásady

               V článku 218 ods. 9 Zmluvy o fungovaní Európskej únie (ZFEÚ) sa stanovujú rozhodnutia, ktorými sa určujú „pozície, ktoré sa majú prijať v mene Únie v rámci orgánu zriadeného dohodou, keď je tento orgán vyzvaný prijať akty s právnymi účinkami s výnimkou aktov dopĺňajúcich alebo meniacich inštitucionálny rámec danej dohody.“

               Pojem „akty s právnymi účinkami“ zahŕňa akty, ktoré majú právne účinky na základe pravidiel medzinárodného práva, ktorým sa riadi predmetný orgán. Zahŕňa aj nástroje, ktoré nemajú záväzný účinok podľa medzinárodného práva, ale „môžu rozhodujúcim spôsobom ovplyvniť obsah právnej úpravy prijatej normotvorcom Únie“
                  3
               .

               4.1.2.Uplatnenie na tento prípad

               Výbor pre DHP je orgánom, ktorý bol zriadený dohodou.

               V článku 73 dohody sa stanovuje, že Výbor pre DHP si určí pravidlá organizácie a fungovania.

               Akt, ktorý má Výbor pre DHP prijať, predstavuje akt s právnymi účinkami. Pripravovaný akt bude záväzný podľa medzinárodného práva v súlade s článkom 72 dohody.

               Pripravovaný akt nedopĺňa ani nemení inštitucionálny rámec danej dohody.

               Procesnoprávnym základom navrhovaného rozhodnutia Rady je preto článok 218 ods. 9 ZFEÚ.

               4.2.Hmotnoprávny základ

               4.2.1.Zásady

               Hmotnoprávny základ rozhodnutia závisí predovšetkým od cieľa a obsahu pripravovaného aktu, v súvislosti s ktorým sa prijíma pozícia v mene Únie. Ak pripravovaný akt sleduje dva ciele alebo obsahuje dve zložky a ak jeden z týchto cieľov alebo jednu z týchto zložiek možno určiť ako hlavnú, zatiaľ čo druhý cieľ alebo druhá zložka je len vedľajšia, rozhodnutie musí byť založené na jedinom hmotnoprávnom základe, a to na tom, ktorý si vyžaduje hlavný alebo prevažujúci cieľ alebo zložka.

               4.2.2.Uplatnenie na tento prípad

               Pripravovaný akt na základe svojej povahy sleduje ciele a zložky v oblastiach spoločnej obchodnej politiky a politiky rozvojovej spolupráce. Tieto aspekty pripravovaného aktu sú nerozlučne spojené bez toho, aby jeden cieľ alebo zložka boli oproti ostatným vedľajšie.

               Hmotnoprávnym základom navrhovaného rozhodnutia Rady sú preto články 207 a 209 ZFEÚ.

               4.3.Záver

               Právnym základom navrhovaného rozhodnutia Rady by mali byť články 207 a 209 v spojení s článkom 218 ods. 9 ZFEÚ.

               2018/0020 (NLE)

               Návrh

               ROZHODNUTIE RADY

               o pozícii, ktorá sa má prijať v mene Európskej únie vo výbore pre DHP zriadenom Dočasnou dohodou o hospodárskom partnerstve (ďalej len „DHP“) medzi Pobrežím Slonoviny na jednej strane a Európskym spoločenstvom a jeho členskými štátmi na strane druhej, pokiaľ ide o prijatie rokovacieho poriadku výboru pre DHP

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej články 207 a 209 v spojení s jej článkom 218 ods. 9,

               so zreteľom na návrh Európskej komisie,

               keďže:

               (1)Dočasná dohoda o hospodárskom partnerstve (ďalej len „dohoda“) medzi Pobrežím Slonoviny na jednej strane a Európskym spoločenstvom a jeho členskými štátmi na strane druhej bola podpísaná 26. novembra 2008 v Abidžane a 22. januára 2009
                  4
                v Bruseli a predbežne sa vykonáva od 3. septembra 2016
                  5
               .

               (2)Článkom 73 dohody sa zriaďuje Výbor pre DHP, ktorý je zodpovedný za správu všetkých oblastí dohody a plnenie všetkých úloh uvedených v dohode.

               (3)V článku 73 dohody sa stanovuje, že Výbor pre DHP si určí pravidlá organizácie a fungovania.

               (4)Výbor pre DHP prijme na svojom prvom zasadnutí rozhodnutie o svojom rokovacom poriadku.

               (5)Je vhodné stanoviť pozíciu, ktorá sa má prijať v mene Únie vo Výbore pre DHP, keďže rozhodnutie Výboru pre DHP je pre Úniu záväzné,

               PRIJALA TOTO ROZHODNUTIE:

               Článok 1

               Pozícia, ktorá sa má v mene Únie prijať na prvom zasadnutí Výboru pre DHP, je založená na návrhu rozhodnutia Výboru pre DHP, ktorý je pripojený k tomuto rozhodnutiu.

               Článok 2

               Toto rozhodnutie je určené Komisii.

               V Bruseli

                     Za Radu

                     predseda

                     (1)

                        Ú. v. EÚ L 59, 3.3.2009, s. 1.

                     (2)

                        Ú. v. EÚ L 272, 7.10.2016, s. 1.

                     (3)

                        Rozsudok Súdneho dvora zo 7. októbra 2014 vo veci C-399/12, Nemecko/Rada, ECLI:EU:C:2014:2258, body 61 až 64.

                     (4)

                        Ú. v. EÚ L 59, 3.3.2009, s. 1.

                     (5)

                        Ú. v. EÚ L 272, 7.10.2016, s. 1.

    ---documentbreak---

               EURÓPSKA KOMISIA
            V Bruseli5. 2. 2018
            COM(2018) 54 final
            PRÍLOHA
            k
            návrhu rozhodnutia Rady
            o pozícii, ktorá sa má v mene Európskej únie prijať vo výbore pre DHP zriadenom Dočasnou dohodou o hospodárskom partnerstve medzi Pobrežím Slonoviny na jednej strane a Európskym spoločenstvom a jeho členskými štátmi na strane druhej, pokiaľ ide o prijatie rokovacieho poriadku výboru pre DHP

               PRÍLOHA

               ROZHODNUTIE VÝBORU PRE DHP č. …/2017

               zriadeného Dočasnou dohodou o hospodárskom partnerstve medzi Pobrežím Slonoviny na jednej strane a Európskym spoločenstvom a jeho členskými štátmi na strane druhej, pokiaľ ide o prijatie rokovacieho poriadku výboru pre DHP

               VÝBOR PRE DHP,

               so zreteľom na Dočasnú dohodu o hospodárskom partnerstve medzi Pobrežím Slonoviny na jednej strane a Európskym spoločenstvom a jeho členskými štátmi na strane druhej (ďalej len „dohoda“), podpísanú 26. novembra 2008 v Abidžane a 22. januára 2009 v Bruseli
                  1
               , a najmä na jej článok 73,

               keďže:

               V dohode sa stanovuje, že Výbor pre DHP si určí pravidlá organizácie a fungovania.

               ROZHODOL:

               Článok 1

               Rokovací poriadok Výboru pre DHP sa stanovuje tak, ako sa uvádza v prílohe I.

               Článok 2

               Toto rozhodnutie nadobúda účinnosť ….

               V … dňa …

               PRÍLOHA I

               ROKOVACÍ PORIADOK VÝBORU PRE DHP

               zriadeného Dočasnou dohodou o hospodárskom partnerstve medzi Pobrežím Slonoviny na jednej strane a Európskym spoločenstvom a jeho členskými štátmi na strane druhej

               Článok 1

               Zloženie a predsedníctvo

               1.Výbor pre DHP je na jednej strane zložený zo zástupcov členov Rady Európskej únie a Európskej komisie a na druhej strane zo zástupcov Pobrežia Slonoviny na úrovni ministrov alebo vysokých štátnych úradníkov.

               2.Všetky odkazy na „strany“ v rokovacom poriadku zodpovedajú vymedzeniu uvedenému v článku 72 dohody.

               3.Výboru pre DHP striedavo predsedajú počas obdobia 12 mesiacov zástupca Európskej únie a zástupca Pobrežia slonoviny. Prvé obdobie sa začína v deň prvého zasadnutia Výboru pre DHP zriadeného dohodou a končí sa 31. decembra nasledujúceho roku. Predsedníctva Výboru pre DHP sa ako prvý ujme zástupca Pobrežia Slonoviny.

               4.Na zasadnutia Výboru pre DHP môžu byť pozvaní zástupcovia komisie Západoafrickej hospodárskej a menovej únie (UEMOA) a komisie Hospodárskeho spoločenstva západoafrických štátov (ECOWAS). Strany sa môžu ad hoc rozhodnúť, že prizvú ďalších pozorovateľov vrátane zástupcov súkromného sektora a občianskej spoločnosti, ako aj expertov.

               Článok 2

               Zasadnutia

               1.Výbor pre DHP zasadá v pravidelných intervaloch, ktoré nepresahujú obdobie jedného roka, a na základe dohody strán aj na mimoriadnych zasadnutiach, keď si to vyžadujú okolnosti.

               2.Každé zasadnutie Výboru pre DHP sa koná v deň a na mieste, na ktorých sa obidve strany dohodli.

               3.Zasadnutia Výboru pre DHP zvoláva predseda Výboru pre DHP.

               Článok 3

               Delegácie

               Pred každým zasadnutím je predseda Výboru pre DHP informovaný o plánovanom zložení delegácií Pobrežia slonoviny a európskej strany.

               Článok 4

               Tajomník

               Úradníci Európskej komisie a Pobrežia slonoviny sa striedajú vo funkcii tajomníka Výboru pre DHP každých dvanásť mesiacov. Toto obdobie sa časovo zhoduje s obdobím, keď funkciu predsedu Výboru pre DHP plní európska strana, respektíve Pobrežie Slonoviny. Sekretariát zabezpečuje tá strana, ktorej zástupca výboru predsedá.

               Článok 5

               Dokumentácia

               Ak rokovania Výboru pre DHP vychádzajú z písomných podkladových dokumentov, tieto dokumenty tajomník očísluje a rozošle ako dokumenty Výboru pre DHP.

               Článok 6

               Korešpondencia

               1.Každá korešpondencia adresovaná Výboru pre DHP sa zašle tajomníkovi Výboru pre DHP.

               2.Tajomník zabezpečí, aby bola korešpondencia adresovaná Výboru pre DHP zaslaná predsedovi výboru a prípadne rozoslaná ako dokumenty uvedené v článku 5 tohto rokovacieho poriadku kontaktným osobám strán stanoveným v článku 73 dohody.

               3.Korešpondenciu predsedu Výboru pre DHP posiela sekretariát kontaktným osobám strán a prípadne ju rozosiela ako dokumenty uvedené v článku 5 tohto rokovacieho poriadku.

               Článok 7

               Program zasadnutí

               1.Na základe návrhov strán vypracuje sekretariát Výboru pre DHP predbežný program každého zasadnutia. Sekretariát Výboru pre DHP ho zašle kontaktným osobám strán najneskôr pätnásť dní pred začatím zasadnutia.

               2.Predbežný program zahŕňa body, o ktorých začlenenie do programu bol sekretariát požiadaný najneskôr dvadsaťjeden dní pred začiatkom zasadnutia, avšak tieto body budú zahrnuté do predbežného programu, len ak sekretariátu budú najneskôr v deň odoslania tohto programu doručené príslušné podkladové dokumenty.

               3.Program prijíma Výbor pre DHP na začiatku každého zasadnutia. Do programu možno zaradiť aj body, ktoré nie sú uvedené v predbežnom programe, ak sa tak zmluvné strany dohodnú.

               4.Predseda Výboru pre DHP so súhlasom strán môže pozvať na zasadnutia výboru odborníkov, aby poskytli informácie o špecifických otázkach.

               5.Sekretariát môže so súhlasom strán skrátiť lehotu uvedenú v odseku 1 s cieľom zohľadniť okolnosti konkrétneho prípadu.

               Článok 8

               Zápisnica

               1.Sekretariát čo najskôr po zasadnutí vypracuje návrh zápisnice.

               2.V zápisnici sa spravidla zhrnie každý bod programu a prípadne sa spresnia:

               a)všetky dokumenty predložené Výboru pre DHP;

               b)akékoľvek vyhlásenie, o ktorého zapísanie požiadal člen Výboru pre DHP;

               c)prijaté rozhodnutia a odporúčania, dohodnuté vyhlásenia a závery prijaté v súvislosti s konkrétnymi bodmi.

               3.Zápisnica takisto zahŕňa zoznam účastníkov Výboru pre DHP, ako aj zoznam členov delegácií, ktorí ich sprevádzali.

               4.Zápisnicu písomne schvaľujú obidve strany do dvoch mesiacov od dátumu zasadnutia. Po jej schválení sekretariát podpíše dve kópie zápisnice a každá strana dostane jeden originál tohto autentického dokumentu.

               Článok 9

               Rozhodnutia

               1.Výbor pre DHP prijíma rozhodnutia na základe konsenzu.

               2.Výbor pre DHP sa môže rozhodnúť, že akúkoľvek všeobecnú otázku, ktorá je v záujme krajín AKT a EÚ a vyplýva z dohody, predloží Rade ministrov AKT-EÚ vymedzenej v článku 15 dohody z Cotonou.

               3.V období medzi zasadnutiami môže Výbor pre DHP prijímať rozhodnutia písomným postupom, ak s tým obidve strany súhlasia. Písomný postup pozostáva z výmeny nót medzi zmluvnými stranami.

               4.Rozhodnutia Výboru pre DHP sa nazývajú „rozhodnutie“, pričom po názve nasleduje poradové číslo, dátum ich prijatia a označenie ich predmetu. V každom rozhodnutí sa stanoví dátum nadobudnutia jeho účinnosti.

               5.Rozhodnutia prijaté Výborom pre DHP overuje zástupca Európskej komisie v mene európskej strany a zástupca Pobrežia slonoviny.

               6.Rozhodnutia sa zasielajú stranám ako dokumenty Výboru pre DHP.

               Článok 10

               Verejnosť zasadnutí

               1.Ak sa nerozhodne inak, zasadnutia Výboru pre DHP nie sú verejné.

               2.Každá zmluvná strana sa môže rozhodnúť uverejniť rozhodnutia Výboru pre DHP vo svojom príslušnom úradnom vestníku.

               Článok 11

               Jazykový režim

               1.Pracovným jazykom Výboru pre DHP je úradný jazyk, ktorý je spoločný pre obidve strany.

               2.Výbor pre DHP pri svojich rokovaniach a prijímaní rozhodnutí vychádza z dokumentov a návrhov pripravených v jazyku uvedenom v odseku 1.

               Článok 12

               Výdavky

               1.Každá strana znáša výdavky, ktoré jej vzniknú v dôsledku účasti na zasadnutiach Výboru pre DHP, pokiaľ ide o výdavky na zamestnancov, cestovné výdavky a diéty, ako aj poštovné a telekomunikačné výdavky.

               2.Výdavky spojené s organizáciou zasadnutí a rozmnožovaním dokumentov znáša strana, ktorá je organizátorom zasadnutia.

               3.Výdavky spojené so zabezpečením tlmočníckych služieb na zasadnutiach a s prekladom dokumentov znáša strana, ktorá je organizátorom zasadnutia. Výdavky spojené so zabezpečením tlmočníckych služieb a s prekladom dokumentov do a z iných úradných jazykov Európskej únie znáša európska strana.

                     (1)

                        Ú. v. EÚ L 59, 3.3.2009, s. 1.


               EURÓPSKA KOMISIA
            V Bruseli9. 2. 2018
            COM(2018) 61 final
            Návrh
            ROZHODNUTIE EURÓPSKEHO PARLAMENTU A RADY
            o mobilizácii Európskeho fondu na prispôsobenie sa globalizácii v nadväznosti na žiadosť Nemecka – EGF/2017/008 DE/Goodyear

               DÔVODOVÁ SPRÁVA

               KONTEXT NÁVRHU

               1.Pravidlá, ktoré sa uplatňujú na finančné príspevky z Európskeho fondu na prispôsobenie sa globalizácii (ďalej len „EGF“), sú stanovené v nariadení Európskeho parlamentu a Rady (EÚ) č. 1309/2013 zo 17. decembra 2013 o Európskom fonde na prispôsobenie sa globalizácii (2014 – 2020) a o zrušení nariadenia (ES) č. 1927/2006
                  1
               (ďalej len „nariadenie o EGF“).

               2.Dňa 6. októbra 2017 Nemecko podalo žiadosť EGF/2017/008 DE/Goodyear o finančný príspevok z fondu EGF v dôsledku prepúšťania pracovníkov
                  2
                spoločnosti Goodyear Dunlop Tires Germany GmbH v Nemecku.

               3.Po posúdení tejto žiadosti Komisia dospela v súlade so všetkými uplatniteľnými ustanoveniami nariadenia o EGF k záveru, že podmienky na udelenie finančného príspevku z EGF sú splnené.

               ZHRNUTIE ŽIADOSTI

                        Žiadosť o príspevok z EGF

                        EGF/2017/008 DE/Goodyear

                        Členský štát

                        Nemecko

                        Dotknutý(-é) región(-y) (úroveň NUTS
                           3
                         2)

                        Regierungsbezirk Karlsruhe (DE12)

                        Dátum podania žiadosti

                        6. októbra 2017

                        Dátum potvrdenia prijatia žiadosti

                        6. októbra 2017

                        Dátum žiadosti o dodatočné informácie

                        23. októbra 2017

                        Termín na poskytnutie dodatočných informácií

                        4. decembra 2017

                        Termín na dokončenie posúdenia

                        26. februára 2018

                        Kritérium zásahu

                        článok 4 ods. 1 písm. a) nariadenia o EGF

                        Hlavný podnik

                        Goodyear

                        Počet dotknutých podnikov

                        1

                        Odvetvie(-a) hospodárskej činnosti

                        (divízia NACE Rev. 2)
                           4

                        divízia 22 NACE Rev. 2

                        (výroba výrobkov z gumy a plastu)

                        Počet pobočiek, dodávateľov a nadväzujúcich výrobcov

                        0

                        Referenčné obdobie (maximálne štyri mesiace):

                        14. júla 2017 – 5. októbra 2017

                        Počet prepustených pracovníkov počas referenčného obdobia (a)

                        632

                        Počet prepustených pracovníkov pred referenčným obdobím alebo po ňom (b)

                        14

                        Celkový počet (a + b)

                        646

                        Celkový počet oprávnených prijímateľov

                        646

                        Celkový počet dotknutých prijímateľov

                        646

                        Počet dotknutých mladých ľudí, ktorí nie sú zamestnaní, ani nie sú v procese vzdelávania alebo odbornej prípravy (NEET)

                        0

                        Rozpočet na personalizované služby (v EUR)

                        3 464 371

                        Rozpočet na využívanie EGF
                           5
                         (v EUR)

                        144 348

                        Celkový rozpočet (v EUR)

                        3 608 719

                        Príspevok z EGF (60 %) (v EUR)

                        2 165 231

               POSÚDENIE ŽIADOSTI

               Postup

               4.Nemecko podalo žiadosť EGF/2017/008 DE/Goodyear 6. októbra 2017, t. j. do 12 týždňov odo dňa, keď boli splnené kritériá zásahu stanovené v článku 4 nariadenia o EGF. Komisia v ten istý deň potvrdila prijatie žiadosti a 23. októbra 2017 požiadala Nemecko o dodatočné informácie. Tieto dodatočné informácie boli poskytnuté do šiestich týždňov od podania žiadosti. Lehota 12 týždňov od prijatia úplnej žiadosti, v ktorej by Komisia mala dokončiť svoje posúdenie súladu žiadosti s podmienkami na poskytnutie finančného príspevku, uplynie 26. februára 2018.

               Oprávnenosť žiadosti

               Príslušné podniky a prijímatelia

               5.Žiadosť sa týka 646 pracovníkov prepustených v spoločnosti Goodyear Dunlop Tires Germany GmbH. Táto spoločnosť pôsobí v hospodárskom odvetví zaradenom do divízie 22 NACE Rev. 2 (výroba výrobkov z gumy a plastu). K prepúšťaniu v spoločnosti Goodyear došlo v regióne na úrovni NUTS 2 Regierungsbezirk Karlsruhe (DE12) v Nemecku.

                        Podniky a počet prepustených pracovníkov počas referenčného obdobia

                        Goodyear Dunlop Tires Germany GmbH

                        632

               Kritériá zásahu

               6.Nemecko predložilo žiadosť podľa kritérií zásahu uvedených v článku 4 ods. 1 písm. a) nariadenia o EGF, v ktorom sa vyžaduje, aby počas referenčného obdobia štyroch mesiacov dosiahol počet prepustených pracovníkov najmenej 500 osôb v jednom podniku v jednom členskom štáte vrátane pracovníkov, ktorí boli u jeho dodávateľov alebo u nadväzujúcich výrobcov prepustení, a/alebo samostatne zárobkovo činných osôb, ktorých činnosť skončila.

               7.Referenčné obdobie pre žiadosť trvalo od 14. júla 2017 do 5. októbra 2017.

               8.Počet prepustených pracovníkov počas referenčného obdobia:

               –632 pracovníkov prepustených v spoločnosti Goodyear.

               Stanovenie počtu prepustených pracovníkov a prípadov ukončenia činnosti

               9.Počet pracovníkov prepustených počas referenčného obdobia sa vypočítal takto:

               –632 od dátumu individuálnej výpovede zo strany zamestnávateľa, ktorou pracovníka prepúšťa alebo s ním ukončuje pracovný pomer.

               Oprávnení prijímatelia

               10.Okrem uvedených pracovníkov zahŕňajú oprávnení prijímatelia 14 pracovníkov prepustených pred referenčným obdobím alebo po ňom. Všetci títo pracovníci boli prepustení po všeobecnom oznámení o plánovanom prepúšťaní 24. októbra 2016. Je možné stanoviť jasnú príčinnú súvislosť s udalosťou, ktorá vyvolala prepúšťanie počas referenčného obdobia.

               11.Celkový počet oprávnených prijímateľov je preto 646.

               Súvislosť medzi prepúšťaním a vážnymi zmenami v štruktúre svetového obchodu v dôsledku globalizácie

               12.Nemecko odôvodňuje vzťah medzi prepúšťaním a vážnymi zmenami v štruktúre svetového obchodu v dôsledku globalizácie tým, že globalizácia má negatívny vplyv na výrobu automobilových pneumatík segmentu B
                  6
                v EÚ. Je to tak preto, že ázijskí dodávatelia v posledných rokoch získali významné podiely na trhu.

               13.Aj keď výroba osobných automobilov v EÚ-27 prudko poklesla počas finančnej krízy, pričom v posledných rokoch opäť mierne vzrástla, do roku 2016 nedosiahla úroveň z roku 2006. Podľa analýz

                  Európskeho združenia výrobcov automobilov

                (ACEA) predaj menších vozidiel v roku 2016 stále nedosahoval úroveň z roku 2005. Podiel motorových vozidiel vyrobených v Európe na celosvetovom trhu sa však znížil z 35 % v roku 2001 na 23 % v roku 2016. Podiel Číny na celosvetovom trhu v rovnakom období vzrástol z 5 % na 30 %
                  7
               . Za posledných desať rokov sa výroba automobilov v Ázii zvýšila o 45 %
                  8
               .

               14.Od roku 2015 do roku 2016 sa dovoz do EÚ zvýšil o 22 %, zatiaľ čo vývoz sa znížil o 3 %
                  9
               . Aj keď väčšina dovezených vozidiel pochádza z Turecka (podiel na trhu 29 %), najväčší rast v oblasti dovozu motorových vozidiel v období 2015 – 2016 dosiahla India (nárast 31 %) a tesne po nej nasledovala Južná Afrika (29 %) a Japonsko (20 %)
                  10
               . Dlhodobé trhové stratégie výrobcov automobilov a pneumatík musia byť v súlade s mierami potenciálneho rastu. Zatiaľ čo motorizácia v rámci Európskej únie v období 2005 – 2015 vzrástla iba o 9 %, miera motorizácie v Ázii a Oceánii v rovnakom období stúpla o 140 % a v Strednej a Južnej Amerike o 59 %
                  11
               .

               15.Celosvetový trh s pneumatikami sa preto od prelomu tisícročia výrazne zmenil. Zatiaľ čo traja veľkí globálni aktéri – spoločnosti Bridgestone, Michelin a Goodyear – v roku 2000 predstavovali 57 % celosvetovej výroby pneumatík, ich význam do roku 2013 celosvetovo poklesol na 38 %. Podľa internej štúdie spoločnosti Ernst & Young Consulting sa v rovnakom období podiel ázijských výrobcov z Číny, Taiwanu a Singapuru zvýšil zo 4 % v roku 2001 na 20 % v roku 2013. Podľa Európskeho zväzu výrobcov pneumatík a spracovateľov gumy (ETRMA) šiesti z desiatich výrobcov pneumatík s najvyšším obratom v roku 2016 pochádzali z Ázie
                  12
               .

               16.V roku 2015 v EÚ dovoz pneumatík (130 miliónov pneumatík) vysoko prevýšil vývoz (74 miliónov). Výroba pneumatík v EÚ v roku 2015 (4,9 milióna ton) stále mierne zaostávala za výstupom v roku 2007 (5,1 milióna ton)
                  13
               .

               17.Zo štúdie inštitútu pre výskum trhu Gesellschaft für Konsumforschung vyplýva, že zatiaľ čo 77 % pneumatík predaných v Nemecku v roku 2005 patrí do segmentu B, tieto pneumatiky predstavovali 43 % predaja v Nemecku v roku 2014, čo odráža presun výroby malých vozidiel na rastové trhy v Ázii a v Južnej Amerike
                  14
               .

               18.K dnešnému dňu nebol sektor divízie 22 NACE Rev. 2 (výroba výrobkov z gumy a plastu) predmetom žiadosti o finančný príspevok z EGF
                  15
               .

               Udalosti, ktoré viedli k prepúšťaniu a ukončeniu činnosti

               19.Udalosť, ktorá bola príčinou prepúšťania, je úplné odstavenie výrobného závodu Goodyear v meste Philippsburg. Spoločnosť Goodyear Tire & Rubber Company bola založená v meste Akron v štáte Ohio (USA) v roku 1898 a je jedným z popredných svetových výrobcov pneumatík. V roku 1954 bola založená spoločnosť Deutsche Goodyear GmbH a v roku 1966 sa začala výstavba závodu na výrobu pneumatík vo Philippsburgu. V súčasnosti má Goodyear Dunlop v Nemecku približne 7 600 zamestnancov. Hlavné sídlo spoločnosti v Nemecku je v meste Hanau. Ďalšie závody v Nemecku sa nachádzajú v mestách Fürstenwalde, Wittlich, Riesa a Fulda.

               20.Keďže výroba a podiel na trhu v automobilovom priemysle v EÚ sa znížili v dôsledku globalizácie, v segmente B v spoločnosti Goodyear vznikla nadmerná kapacita, ktorá predstavovala približne päť miliónov pneumatík v rámci európskej integrovanej výroby spoločnosti. Zodpovedá to priemernej ročnej kapacite jedného výrobného závodu. Spoločnosť Goodyear bola preto nútená zatvoriť jeden zo svojich európskych závodov. Spoločnosť Goodyear sa rozhodla zavrieť závod vo Philippsburgu, ktorý má najväčšiu kapacitu výroby pneumatík v segmente B spomedzi európskych závodov spoločnosti Goodyear. Vedenie spoločnosti Goodyear preto 24. októbra 2016 oznámilo, že závod na výrobu pneumatík vo Philippsburgu s 888 zamestnancami bude zavretý v roku 2017.

               21.Dňa 26. apríla 2017 spoločnosť Goodyear uzavrela s odborovým zväzom IG BCE kolektívnu zmluvu na regulovanie podmienok prepúšťania zamestnancov. Po rokovaniach s radou zamestnancov sa táto zmluva začlenila do systému ukončenia pracovného pomeru. Výroba bola prerušená už 15. júla 2017 a oznámilo sa, že závod sa zatvorí 31. decembra 2017.

               22.Sociálni partneri sa dohodli na vytvorení dvoch prechodných spoločností. Vytvorenie prechodnej spoločnosti nie je podľa nemeckého práva povinné. Neexistuje žiadna povinnosť na strane prepúšťajúcej spoločnosti podieľať sa na vytvorení prechodnej spoločnosti. Bez účasti prepúšťajúcej spoločnosti by sa nevytvorila žiadna prechodná spoločnosť. V prípade, že prepúšťajúci podnik ponúkne svoju účasť a sociálni partneri sa dohodnú na vytvorení prechodnej spoločnosti, nemecký sociálny zákon stanovuje právny rámec (§ 110 a § 111 SGB III).

               23.Prechodné spoločnosti bude riadiť spoločnosť weitblick – personalpartner GmbH, ktorá je vo vlastníctve Nemeckej konfederácie odborových zväzov (Deutscher Gewerkschaftsbund – DGB). 646 pracovníkov podpísalo trojstrannú dohodu, že po ukončení ich zamestnaneckého vzťahu so spoločnosťou Goodyear budú zamestnaní v prechodnej spoločnosti. 632 z nich dohodu podpísalo počas referenčného obdobia, ďalších 14 nebolo schopných podpísať ju z dôvodu materskej dovolenky, ale očakáva sa, že ju podpíšu pred ukončením zmluvy so spoločnosťou Goodyear. Osoby, ktoré sa rozhodli nezamestnať sa v prechodnej spoločnosti, si už našli novú prácu alebo sa rozhodli odísť do dôchodku.

               24. Spoločnosť Goodyear vyplatila odstupné, súhlasila so zvýšením príspevku na odbornú prípravu (Transferkurzarbeitergeld) a poskytla rozpočet na rekvalifikáciu vo výške 3 000 EUR na každého zamestnanca. Prechodné obdobie každého zamestnanca sa vypočítava na základe odpracovaných rokov v spoločnosti a dosahuje maximálne jeden rok.

               25.Dodatočné príspevky z EGF sa použijú na doplnenie opatrení a môžu sa použiť aj na predĺženie trvania jednotlivých opatrení. 595 pracovníkov prešlo do prvej prechodnej spoločnosti 1. januára 2018. Keďže 51 pracovníkov zotrváva v zamestnaní na demontáž závodu spoločnosti Goodyear, bola vytvorená druhá prechodná spoločnosť, v ktorej sa 1. apríla 2018 zamestnajú zvyšní pracovníci.

               Očakávané účinky prepúšťania na miestne, regionálne a celoštátne hospodárstvo a zamestnanosť

               26.Očakáva sa, že prepúšťanie bude mať výrazný nepriaznivý vplyv na miestne hospodárstvo. Mesto Philippsburg s približne 13 000 obyvateľmi leží v okrese verejných služieb zamestnanosti Waghäusel s celkovým obyvateľstvom 60 000. Tretí sektor predstavuje iba 48 % pracovných miest, a preto nemá dostatočné zastúpenie v porovnaní so spolkovou krajinou Bádensko – Württembersko ako celkom (63 %). Región je charakterizovaný nadpriemerným podielom zamestnancov v odvetví výroby. V porovnaní s priľahlými okresmi je nezamestnanosť v regióne Waghäusel pomerne vysoká a dosahuje 5,7 % (jún 2017) v porovnaní s 3,3 % v susednom okrese Karlsruhe. Nezamestnanosť v oblasti Waghäusel stúpa a je o 17 % vyššia ako minulý rok. Občania s migrantským pôvodom a starí ľudia sú zrejme najviac znevýhodnení na regionálnom trhu práce. 25 % nezamestnaných sú cudzinci a jedna tretina dlhodobo nezamestnaných poberajúcich dávky zo systému sociálneho zabezpečenia je vo veku nad 55 rokov. Veľká časť pracovníkov prepustených spoločnosťou Goodyear patrí do týchto kategórií.

               27.Závod spoločnosti Goodyear bol najväčším zamestnávateľom v tomto regióne, pričom druhým najväčším zamestnávateľom je jadrová elektráreň. Následkom rozhodnutia Nemecka stať sa krajinou bez jadrovej energie sa má táto jadrová elektráreň do niekoľkých rokov zatvoriť. Niekoľko menších alebo stredných podnikov v regióne prepustilo stovky zamestnancov, napríklad 146 osôb bolo prepustených v lete 2017 spoločnosťou pôsobiacou v automobilovom priemysle a 144 osôb bolo prepustených v dôsledku zatvorenia závodu na výrobu lisov. Región prechádza štrukturálnou zmenou. VSZ preto navrhli stratégiu v oblasti kvalifikácie a zručností, v ktorej sa zohľadňujú (budúce) potreby trhu práce, ako aj úrovne kvalifikácie dotknutých pracovníkov.

               Dotknutí prijímatelia a navrhované opatrenia

               Dotknutí prijímatelia

               28.Počet prepustených pracovníkov, ktorých účasť na opatreniach sa očakáva, sa odhaduje na 646. Rozdelenie týchto pracovníkov podľa pohlavia, štátnej príslušnosti a vekových skupín:

                        Kategória

                        Počet
                           dotknutých prijímateľov (percentá sú zaokrúhlené)

                        Pohlavie:

                        muži:

                        641

                        (99,23 %)

                        ženy:

                        5

                        (0,77 %)

                        Štátna príslušnosť:

                        občania EÚ:

                        493

                        (76,32 %)

                        osoby, ktoré nie sú občanmi EÚ:

                        153

                        (23,68 %)

                        Veková skupina:

                        15 – 24 rokov:

                        15

                        (2,32 %)

                        25 – 29 rokov:

                        33

                        (5,11 %)

                        30 – 54 rokov:

                        428

                        (66,25 %)

                        55 – 64 rokov:

                        168

                        (26,01 %)

                        viac ako 64 rokov:

                        2

                        (0,31 %)

               Oprávnenosť navrhovaných opatrení

               29.Ako sa uvádza vyššie, sociálni partneri sa dohodli na vytvorení dvoch prechodných spoločností, ktoré zamestnajú dve odlišné skupiny prepustených pracovníkov zo závodu spoločnosti Goodyear, pričom pracovníci prejdú do prvej prechodnej spoločnosti 1. januára 2018 alebo do druhej prechodnej spoločnosti 1. apríla 2018. Dodatočné opatrenia, ktoré ponúka spoločnosť Goodyear tiež poskytne prechodná spoločnosť, avšak nie sú súčasťou žiadosti o príspevok z EGF. Všetky ďalej uvedené opatrenia spoločne tvoria balík personalizovaných služieb koordinovaný prechodnými spoločnosťami, ktorého cieľom je opätovné začlenenie prepustených pracovníkov do trhu práce.

               30.Personalizované služby, ktoré majú byť poskytnuté prepusteným pracovníkom, pozostávajú z týchto opatrení:

               –Opatrenia na zvyšovanie kvalifikácie: Tieto opatrenia sa ponúkajú oprávneným pracovníkom po vytvorení profilu a po pohovoroch s profesijným poradcom so zámerom pomôcť im využiť príležitosti na trhu práce. Ponúkané kurzy odbornej prípravy budú zamerané na sektory, ktoré majú dobré vyhliadky do budúcnosti, ako sú odvetvia obrábania kovov a skladovania. Kurzy sa môžu poskytovať jednotlivcom alebo skupinám a ich náplň je rôznorodá, od kurzov základných kompetencií po kurzy zvyšovania kvalifikácie a prípravu účastníkov na zmenu zamestnania. Jazykové kurzy nemčiny budú osobitne zamerané na účastníkov s veľmi nízkou úrovňou znalosti nemeckého jazyka.

               –Partnerské skupiny/workshopy: Pôjde o skupinové fóra, v ktorých bude účastníkom pri výmene názorov a úvah pomáhať sprostredkovateľ. Partnerské skupiny sa môžu zameriavať na rôzne témy, ako napríklad časový manažment, riadenie vlastnej činnosti, presadzovanie opatrení týkajúcich sa zdravia, alebo sa môžu vytvoriť osobitné partnerské skupiny pre účastníkov s migrantským pôvodom. K dispozícii je množstvo workshopov, napríklad o rovnováhe medzi pracovným a súkromným životom alebo o otázkach rodovej rovnosti.

               –Poradenská služba na začatie podnikania: Ide o súbor poradenských služieb pre tých, ktorí začínajú podnikať. Tieto služby budú zahŕňať individuálne prispôsobené opatrenia na odborné vedenie (coaching).

               –Hľadanie zamestnania: Profesionálni hľadači práce pomôžu nájsť potenciálne voľné pracovné miesta, ktoré ešte neboli uverejnené a ktoré by vyhovovali oprávneným pracovníkom. Plánuje sa aj veľtrh práce.

               –Nadväzujúce odborné vedenie/zabezpečenie zamestnania: Pracovníci môžu využiť ďalšie poradenské konzultačné služby po nástupe do nového zamestnania, aby sa im uľahčil prechod na novú prácu a minimalizovalo riziko straty pracovného miesta.

               –Príspevok na odbornú prípravu: Vyplácanie príspevkov sa začína dňom nástupu pracovníka do prechodnej spoločnosti a končí sa vtedy, keď táto osoba prechodnú spoločnosť opúšťa.

               31.Projekt prispeje k udržateľnému hospodárskemu rozvoju v Nemecku. Opatrenia sú v súlade so stratégiou udržateľnosti v Nemecku a spoločnosť weitblick – personalpartner GmbH, ktorá bola poverená zriadením dvoch prechodných spoločností, je držiteľom osvedčenia o udržateľnosti.

               32.Opísané navrhované opatrenia predstavujú aktívne opatrenia trhu práce v rámci oprávnených opatrení stanovených v článku 7 nariadenia o EGF. Týmito opatreniami sa nenahrádzajú pasívne opatrenia sociálnej ochrany.

               33.Nemecké orgány poskytli požadované informácie o opatreniach, ktoré sú pre príslušný podnik povinné podľa vnútroštátneho práva alebo kolektívnych zmlúv. Potvrdili, že finančným príspevkom z EGF sa nenahrádza žiadne z týchto opatrení.

               Odhadovaný rozpočet

               34.Odhadované celkové náklady sú 3 608 719 EUR, z čoho 3 464 371 EUR tvoria výdavky na personalizované služby a 144 348 EUR tvoria výdavky na činnosti súvisiace s prípravou, riadením, informovaním a propagáciou, kontrolou a podávaním správ.

               35.Celková výška finančného príspevku požadovaného z EGF je 2 165 231 EUR (60 % celkových nákladov).

                        Opatrenia

                        Odhadovaný počet účastníkov

                        Odhadované náklady (zaokrúhlene) na účastníka
                           16

                        (v EUR)

                        Odhadované celkové náklady

                        (v EUR)

                        Personalizované služby [opatrenia podľa článku 7 ods. 1 písm. a) a c) nariadenia o EGF]

                        Opatrenia na zvyšovanie kvalifikácie (Qualifizierungsmaßnahmen)

                        288

                        4 512

                        1 299 516

                        Partnerské skupiny/workshopy

                        276

                        1 294

                        357 086

                        Poradenská služba na začatie podnikania (Existenzgründerberatung)

                        30

                        1 690

                        50 710

                        Hľadanie zamestnania (Stellenakquise)

                        350

                        369

                        129 319

                        Nadväzujúce odborné vedenie/zabezpečenie zamestnania (Nachbetreuung/Beschäftigungssicherung)

                        646

                        643

                        415 211

                        Medzisúčet (a):

                        Percentuálny podiel balíka personalizovaných služieb

                        –

                        2 251 842

                        (65 %)

                        Príspevky a stimuly [opatrenia podľa článku 7 ods. 1 písm. b) nariadenia o EGF]

                        Príspevok na odbornú prípravu (Transferkurzarbeitergeld)

                        646

                        1 877

                        1 212 529

                        Medzisúčet (b):

                        Percentuálny podiel balíka personalizovaných služieb:

                        –

                        1 212 529

                        (35 %)

                         Opatrenia podľa článku 7 ods. 4 nariadenia o EGF

                        1. Prípravné činnosti

                        –

                        21 652

                        2. Riadenie

                        –

                        79 391

                        3. Informovanie a propagácia

                        –

                        7 218

                        4. Kontrola a podávanie správ

                        –

                        36 087

                        Medzisúčet (c):

                        Percentuálny podiel celkových nákladov:

                        –

                        144 348

                        (4 %)

                        Celkové náklady (a + b + c):

                        –

                        3 608 719

                        Príspevok z EGF (60 % celkových nákladov)

                        –

                        2 165 231

               36.Náklady na opatrenia uvedené v predchádzajúcej tabuľke ako opatrenia podľa článku 7 ods. 1 písm. b) nariadenia o EGF neprekračujú 35 % celkových nákladov na koordinovaný balík personalizovaných služieb. Nemecko potvrdilo, že tieto opatrenia sú podmienené aktívnou účasťou dotknutých prijímateľov na činnostiach súvisiacich s hľadaním práce alebo odbornou prípravou.

               Obdobie oprávnenosti výdavkov

               37.Nemecko začalo poskytovať personalizované služby dotknutým prijímateľom 1. januára 2018. Na výdavky na opatrenia bude teda možné získať finančný príspevok z fondu EGF od 1. januára 2018 do 1. januára 2020.

               38.Nemecku začali vznikať administratívne výdavky spojené s využívaním EGF 7. júla 2017. Na výdavky na činnosti súvisiace s prípravou, riadením, informovaním a propagáciou, kontrolou a podávaním správ je preto možné získať finančný príspevok z fondu EGF od 7. júla 2017 do 1. júla 2020.

               Komplementarita s opatreniami financovanými z vnútroštátnych prostriedkov alebo prostriedkov Únie

               39.Zdrojom vnútroštátneho predbežného financovania alebo spolufinancovania je federálny rozpočet a Bundesagentur für Arbeit (Spolková pracovná agentúra). Z týchto zdrojov sa financuje 40 % vnútroštátneho príspevku z celkových nákladov financovaných z EGF na opatrenia poskytnuté prechodnou spoločnosťou
                  17
               .

               40.Nemecko potvrdilo, že vyššie uvedené opatrenia, na ktoré sa vynakladajú finančné prostriedky z EGF, nebudú financované z iných finančných nástrojov Únie.

               Postupy konzultácií s dotknutými prijímateľmi alebo ich zástupcami, alebo sociálnymi partnermi, ako aj miestnymi a regionálnymi orgánmi

               41.Nemecko uviedlo, že koordinovaný balík personalizovaných služieb bol vypracovaný po konzultácii so všetkými zúčastnenými stranami, najmä so zástupcami prepustených pracovníkov, so sociálnymi partnermi a s miestnymi orgánmi. V rámci plánovania opatrení podporovaných z EGF rokovalo Spolkové ministerstvo práce a sociálnych vecí s vedením spoločnosti Goodyear, radou zamestnancov, odborovým zväzom IG BCE, ako aj s verejnými službami zamestnanosti (VSZ), aby diskutovali o rozsahu možnej podpory z EGF. Počas diskusie za okrúhlym stolom 7. júla 2017 všetky zúčastnené strany schválili prípadnú žiadosť o podporu z EGF. Všetky strany úzko spolupracovali a 18. septembra 2017 VSZ prezentovali koncepciu navrhovaného balíka personalizovaných opatrení.

               Systémy riadenia a kontroly

               42.Žiadosť obsahuje opis systému riadenia a kontroly, ktorý špecifikuje povinnosti zapojených subjektov. Nemecko oznámilo Komisii, že finančný príspevok bude spravovaný tými istými orgánmi v rámci Spolkového ministerstva práce a sociálnych vecí (Bundesministerium für Arbeit und Soziales), ktoré spravujú Európsky sociálny fond (ESF). Avšak v rámci skupiny pre európske fondy pre zamestnanosť (Gruppe Europäische Fonds für Beschäftigung) je príslušným riadiacim orgánom pre fond EGF „Referat EF 4“, zatiaľ čo riadiacim orgánom pre ESF je „Referat EF 1“. Kontrolným orgánom pre fondy EGF aj ESF je „Organisationseinheit Prüfbehörde“. Tieto orgány takisto spravovali predchádzajúce príspevky z fondu EGF pre Nemecko. Niektoré z úloh riadiaceho orgánu EGF sú v rámci administratívnej dohody trvalo delegované na VSZ.

               Záväzky poskytnuté zo strany dotknutého členského štátu

               43.Nemecko poskytlo všetky potrebné uistenia, že:

               –v prístupe k navrhovaným opatreniam a ich vykonávaniu sa budú dodržiavať zásady rovnakého zaobchádzania a nediskriminácie,

               –boli splnené požiadavky stanovené vo vnútroštátnych právnych predpisoch a v právnych predpisoch EÚ, ktoré sa týkajú hromadného prepúšťania,

               –spoločnosť Goodyear, ktorá po prepúšťaní pokračuje v činnosti, si splnila svoje právne záväzky, ktorými sa upravuje prepúšťanie, a prijala primerané opatrenia na zabezpečenie svojich zamestnancov,

               –navrhované opatrenia nebudú predmetom finančnej podpory z iných fondov ani finančných nástrojov Únie a zabráni sa dvojitému financovaniu,

               –navrhovanými opatreniami sa budú dopĺňať opatrenia financované zo štrukturálnych fondov,

               –finančný príspevok z fondu EGF bude v súlade s procesnými a hmotnoprávnymi pravidlami Únie o štátnej pomoci.

               VPLYV NA ROZPOČET

               Návrh rozpočtu

               44.Ako sa stanovuje v článku 12 nariadenia Rady (EÚ, Euratom) č. 1311/2013 z 2. decembra 2013, ktorým sa ustanovuje viacročný finančný rámec na roky 2014 – 2020
                  18
               , EGF nesmie prekročiť maximálnu ročnú sumu 150 miliónov EUR (v cenách z roku 2011).

               45.Po preskúmaní žiadosti vzhľadom na podmienky stanovené v článku 13 ods. 1 nariadenia o EGF a s ohľadom na počet dotknutých prijímateľov, navrhované opatrenia a odhadované náklady Komisia navrhuje s cieľom poskytnúť finančný príspevok v súvislosti so žiadosťou navrhuje mobilizovať z EGF sumu vo výške 2 165 231 EUR, čo predstavuje 60 % celkových nákladov na navrhované opatrenia.

               46.Ako sa stanovuje v bode 13 Medziinštitucionálnej dohody z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení
                  19
               , navrhované rozhodnutie o mobilizácii EGF prijmú spoločne Európsky parlament a Rada.

               Súvisiace akty

               47.Súčasne s predložením tohto návrhu rozhodnutia o mobilizácii EGF Komisia predloží Európskemu parlamentu a Rade návrh na presun sumy vo výške 2 165 231 EUR do príslušného rozpočtového riadku.

               48.Zároveň s prijatím tohto návrhu rozhodnutia o mobilizácii EGF Komisia prijme prostredníctvom vykonávacieho aktu rozhodnutie o finančnom príspevku, ktoré nadobudne účinnosť v deň, keď Európsky parlament a Rada prijmú navrhované rozhodnutie o mobilizácii EGF.

               Návrh

               ROZHODNUTIE EURÓPSKEHO PARLAMENTU A RADY

               o mobilizácii Európskeho fondu na prispôsobenie sa globalizácii v nadväznosti na žiadosť Nemecka – EGF/2017/008 DE/Goodyear

               EURÓPSKY PARLAMENT A RADA EURÓPSKEJ ÚNIE,

               so zreteľom na Zmluvu o fungovaní Európskej únie,

               so zreteľom na nariadenie Európskeho parlamentu a Rady (EÚ) č. 1309/2013 zo 17. decembra 2013 o Európskom fonde na prispôsobenie sa globalizácii (2014 – 2020) a o zrušení nariadenia (ES) č. 1927/2006
                  20
               , a najmä na jeho článok 15 ods. 4,

               so zreteľom na Medziinštitucionálnu dohodu z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení
                  21
               , a najmä na jej bod 13,

               so zreteľom na návrh Európskej komisie,

               keďže:

               (1)Európsky fond na prispôsobenie sa globalizácii (ďalej len „EGF“) bol zriadený s cieľom poskytovať podporu pracovníkom, ktorí boli prepustení, a samostatne zárobkovo činným osobám, ktoré ukončili činnosť z dôvodu vážnych zmien v štruktúre svetového obchodu v dôsledku globalizácie, z dôvodu pokračovania celosvetovej finančnej a hospodárskej krízy či z dôvodu novej celosvetovej finančnej a hospodárskej krízy, a pomôcť im opätovne sa začleniť na trhu práce.

               (2)Ako sa stanovuje v článku 12 nariadenia Rady (EÚ, Euratom) č. 1311/2013
                  22
               , EGF nesmie prekročiť maximálnu ročnú sumu 150 miliónov EUR (v cenách z roku 2011).

               (3)Dňa 6. októbra 2017 Nemecko predložilo žiadosť o mobilizáciu prostriedkov EGF v súvislosti s prepúšťaním v spoločnosti Goodyear Dunlop Tires Germany GmbH v Nemecku. Žiadosť bola doplnená o dodatočné informácie v súlade s článkom 8 ods. 3 nariadenia (EÚ) č. 1309/2013. Táto žiadosť spĺňa požiadavky na stanovenie finančného príspevku z EGF podľa článku 13 nariadenia (EÚ) č. 1309/2013.

               (4)Preto by sa v súvislosti so žiadosťou predloženou Nemeckom mal mobilizovať EGF s cieľom poskytnúť finančný príspevok vo výške 2 165 231 EUR.

               (5)S cieľom skrátiť čas potrebný na mobilizáciu EGF na minimum by sa toto rozhodnutie malo uplatňovať odo dňa jeho prijatia,

               PRIJALI TOTO ROZHODNUTIE:

               Článok 1

               V rámci všeobecného rozpočtu Únie na rozpočtový rok 2018 sa mobilizuje Európsky fond na prispôsobenie sa globalizácii s cieľom poskytnúť sumu 2 165 231 EUR vo forme viazaných a platobných rozpočtových prostriedkov.

               Článok 2

               Toto rozhodnutie nadobudne účinnosť dňom jeho uverejnenia v Úradnom vestníku Európskej únie. Uplatňuje sa od [dátum jeho prijatia]*.

               V Bruseli

                  Za Európsky parlament
                        Za Radu

                  predseda
                        predseda

                     (1)

                        Ú. v. EÚ L 347, 20.12.2013, s. 855.

                     (2)

                        V zmysle článku 3 nariadenia o EGF.

                     (3)

                        Nariadenie Komisie (EÚ) č. 1046/2012 z 8. novembra 2012, ktorým sa vykonáva nariadenie Európskeho parlamentu a Rady (ES) č. 1059/2003 o zostavení spoločnej nomenklatúry územných jednotiek pre štatistické účely (NUTS), pokiaľ ide o zasielanie časových radov pre nové regionálne členenie (Ú. v. EÚ L 310, 9.11.2012, s. 34).

                     (4)

                        Ú. v. EÚ L 393, 30.12.2006, s. 1.

                     (5)

                        V súlade s článkom 7 ods. 4 nariadenia (EÚ) č. 1309/2013.

                     (6)

                        Trh s pneumatikami vo všeobecnosti zahŕňa dva segmenty vymedzené podľa rozmerov disku kolesa. Segment B zahŕňa rozmery diskov v rozmedzí od 13 do 16 palcov, ktoré sa zvyčajne používajú v prípade malých alebo stredne veľkých vozidiel, zatiaľ čo segment A pokrýva rozmedzie od 17 do 22 palcov, typické pre väčšie vozidlá.

                     (7)

                        ACEA, Vreckový sprievodca automobilovým priemyslom, 2017 – 2018. http://www.acea.be/publications/article/acea-pocket-guide.

                     (8)

                        OICA 2017: Štatistiky
                  http://www.oica.net/category/production-statistics/
                  .

                     (9)

                        Eurostat 2017: Obchod s motorovými vozidlami mimo krajín EÚ podľa kategórie, 2013 – 2016 (v miliónoch EUR), http://ec.europa.eu/eurostat/statistics-explained/index.php/File:Extra_EU_trade_of_motor_vehicles,_by_category,_2013-2016_(EUR_million).png.

                     (10)

                        ACEA, Vreckový sprievodca automobilovým priemyslom, 2017 – 2018. http://www.acea.be/publications/article/acea-pocket-guide.

                     (11)

                        ACEA, Vreckový sprievodca automobilovým priemyslom, 2017 – 2018. http://www.acea.be/publications/article/acea-pocket-guide.

                     (12)

                        ETRMA 2017: Štatistiky – vydanie z roku 2016, č. 8, http://www.etrma.org/uploads/Modules/Documentsmanager/20161208---statistics-booklet-2016-final5.pdf.

                     (13)

                        ETRMA 2017: Štatistiky – vydanie z roku 2016, č. 8, http://www.etrma.org/uploads/Modules/Documentsmanager/20161208---statistics-booklet-2016-final5.pdf.

                     (14)

                        GFK 2015: Údaje zo sledovania maloobchodného predaja GfK, obchod s pneumatikami v Nemecku, január – december 2005 až január – december 2014, https://blog.gfk.com/wp-content/uploads/2015/04/01-a.png.

                     (15)

                        Súvisiaci sektor divízie 29 NACE Rev. 2 (výroba motorových vozidiel, návesov a prívesov) bol predmetom 23 žiadostí o finančný príspevok z EGF, pričom 13 z nich súviselo s globalizáciou týkajúcou sa obchodu a 10 s celosvetovou finančnou a hospodárskou krízou. V mnohých z týchto prípadov obe kritériá (globalizácia a kríza) v rôznej miere ovplyvnili rozhodnutie prepustiť pracovníkov. Je potom na členskom štáte, aby určil, ktoré kritérium bolo hlavným dôvodom v osobitnej žiadosti, a aby poskytol odôvodnenú analýzu súvislosti medzi prepúšťaním a daným konkrétnym kritériom, a tým poukázal na jasnú príčinnú súvislosť.

                     (16)

                        Odhadované celkové náklady vydelené odhadovaným počtom účastníkov; odhadované priemerné náklady na účastníka sú zaokrúhlené s cieľom vyhnúť sa desatinným číslam.

                     (17)

                        Poskytovanie balíka personalizovaných služieb, ktorý zahŕňa vyplácanie príspevkov, ako aj aktívne opatrenia na trhu práce, môže začať hneď ako sa pracovníci oficiálne zamestnajú v prechodnej spoločnosti (1. januára 2018 alebo 1. apríla 2018). Pracovníkom sa od začiatku vyplácajú príspevky na odbornú prípravu (Transferkurzarbeitergeld), ktoré sú oprávnené na spolufinancovanie z EGF, pokiaľ sa prepustení pracovníci zúčastňujú na opatreniach aktívnej politiky trhu práce.

                     (18)

                        Ú. v. EÚ L 347, 20.12.2013, s. 884.

                     (19)

                        Ú. v. EÚ C 373, 20.12.2013, s. 1.

                     (20)

                        Ú. v. EÚ L 347, 20.12.2013, s. 855.

                     (21)

                        Ú. v. EÚ C 373, 20.12.2013, s. 1.

                     (22)

                        Nariadenie Rady (EÚ, Euratom) č. 1311/2013 z 2. decembra 2013, ktorým sa ustanovuje viacročný finančný rámec na roky 2014 – 2020 (Ú. v. EÚ L 347, 20.12.2013, s. 884).


               EURÓPSKA KOMISIA
            V Bruseli23. 5. 2018
            COM(2018) 363 final
            2018/0200(NLE)
            Návrh
            ROZHODNUTIE RADY
            o pozícii, ktorá sa má prijať v mene Európskej únie v príslušných výboroch Európskej hospodárskej komisie Organizácie Spojených národov, pokiaľ ide o návrhy zmien predpisov OSN č. 13, 13-H, 14, 16, 22, 44, 49, 51, 54, 75, 83, 85, 89, 96, 106, 108, 109, 120, 129, 137, 139 a 140, globálnych technických predpisov OSN č. 15 a 19, a pokiaľ ide o návrhy dvoch nových technických predpisov OSN a dvoch nových zápisov do zoznamu navrhovaných globálnych technických predpisov

               DÔVODOVÁ SPRÁVA

               1.KONTEXT NÁVRHU

               •Dôvody a ciele návrhu

               Európska hospodárska komisia Organizácie Spojených národov (EHK OSN) na medzinárodnej úrovni vypracováva harmonizované požiadavky, ktorých cieľom je odstrániť technické prekážky obchodu s motorovými vozidlami medzi zmluvnými stranami revidovanej dohody z roku 1958 a zabezpečiť, aby takéto vozidlá ponúkali vysokú úroveň bezpečnosti a ochrany životného prostredia.

               V súlade s rozhodnutím Rady 97/836/ES z 27. novembra 1997 Únia pristúpila k Dohode Európskej hospodárskej komisie Organizácie Spojených národov („EHK OSN“), ktorá sa týka prijatia jednotných technických predpisov pre kolesové vozidlá, vybavenia a častí, ktoré môžu byť namontované a/alebo použité na kolesových vozidlách, a podmienok pre vzájomné uznávanie udelených schválení na základe týchto predpisov („Revidovaná dohoda z roku 1958“) a v súlade s rozhodnutím Rady 2000/125/ES z 31. januára 2000 týkajúcim sa uzavretia Dohody o zavedení globálnych technických nariadení pre kolesové vozidlá, vybavenie a časti, ktorými majú byť vybavené a/alebo použité na kolesové vozidlá (paralelná dohoda), Únia pristúpila k paralelnej dohode.

               Zasadnutia Svetového fóra EHK OSN pre harmonizáciu predpisov o vozidlách (WP.29) sa konajú v každom kalendárnom roku trikrát – v marci, júni a novembri. Na každom zasadnutí sa s cieľom zohľadniť technický pokrok prijímajú nové predpisy OSN, nové globálne technické predpisy OSN a/alebo zmeny existujúcich predpisov OSN či globálnych technických predpisov OSN. Pred každým zasadnutím WP.29 tieto zmeny prijme jedna zo šiestich pracovných skupín pôsobiacich v rámci WP.29.

               Následne sa na zasadnutí WP.29 uskutoční záverečné hlasovanie o prijatí zmien, doplnkov a korigend za predpokladu, že sa dosiahne kvórum a získa súhlas kvalifikovanej väčšiny spomedzi zmluvných strán. EÚ je v rámci WP.29 zmluvnou stranou dvoch dohôd (dohody z roku 1958 a dohody z roku 1998). V rámci postupu sa zakaždým vypracuje rozhodnutie Rady označované ako „mega rozhodnutie“, ktoré obsahuje zoznam predpisov, zmien, doplnkov a korigend a ktoré oprávňuje Komisiu hlasovať v mene Únie na každom zasadnutí WP.29.

               Predkladané rozhodnutie Rady určuje pozíciu Únie pri hlasovaní o predpisoch, zmenách, dodatkoch a korigendách predložených na hlasovanie na zasadnutí WP.29 v júni 2018, ktoré sa uskutoční v dňoch 18. až 22. júna 2018.

               •Súlad s existujúcimi ustanoveniami v tejto oblasti politiky

               Tento návrh dopĺňa politiku Únie v oblasti vnútorného trhu, pokiaľ ide o automobilový priemysel, a je s ňou v plnom súlade.

               Systém WP.29 posilňuje medzinárodnú harmonizáciu noriem pre vozidlá. Dohoda z roku 1958 zohráva pri plnení tohto cieľa kľúčovú úlohu, keďže výrobcovia z EÚ sa môžu riadiť spoločným súborom predpisov o typovom schvaľovaní s vedomím, že ich výrobok bude zmluvnými stranami uznaný za vyhovujúci ich vnútroštátnym právnym predpisom. Vďaka tomuto systému mohlo byť napríklad nariadením (ES) č. 661/2009 o všeobecnej bezpečnosti motorových vozidiel zrušených viac ako 50 smerníc EÚ, ktoré boli nahradené zodpovedajúcimi predpismi vypracovanými podľa dohody z roku 1958.

               Podobný prístup sa zvolil pri smernici 2007/46/ES, ktorou sa systémy členských štátov v oblasti typového schvaľovania nahradili postupom Únie v oblasti typového schvaľovania, pričom sa vytvoril harmonizovaný rámec zahŕňajúci správne ustanovenia a všeobecné technické požiadavky na všetky nové vozidlá, systémy, komponenty a samostatné technické jednotky. Uvedenou smernicou sa predpisy OSN začlenili do systému EÚ týkajúceho sa typového schvaľovania vozidiel buď v podobe požiadaviek na typové schválenie alebo ako alternatíva k právnym predpisom Únie. Od prijatia uvedenej smernice sa v rámci typového schvaľovania EÚ predpisy OSN čoraz viac začleňujú do právnych predpisov Únie.

               •Súlad s ostatnými politikami Únie

               Systém WP.29 súvisí s politikou Únie v oblasti konkurencieschopnosti, na ktorú má táto iniciatíva pozitívny vplyv. Tento návrh je takisto v súlade s politikami Únie v oblasti dopravy a energetiky, ktoré sa náležite zohľadňujú v procese prípravy a prijímania predpisov OSN, na ktoré sa vzťahuje dohoda z roku 1958.

               2.PRÁVNY ZÁKLAD, SUBSIDIARITA A PROPORCIONALITA

               •Právny základ

               Právnym základom tohto návrhu je článok 114 v spojení s článkom 218 ods. 9 Zmluvy o fungovaní Európskej únie.

               •Subsidiarita

               Hlasovať za medzinárodné nástroje, akými sú návrhy predpisov OSN, zmeny predpisov OSN a návrhy globálnych technických predpisov, a začleniť ich do systému Únie v oblasti typového schvaľovania motorových vozidiel môže len Únia. Takto sa nielen zabráni fragmentácii vnútorného trhu, ale sa aj zabezpečia zhodné normy v oblasti životného prostredia a bezpečnosti v celej Únii. Ďalšou výhodou sú úspory z rozsahu: výrobky sa môžu vyrábať pre celý trh Únie a dokonca aj pre medzinárodný trh namiesto toho, aby bolo potrebné ich prispôsobenie s cieľom získať vnútroštátne typové schválenie v každom jednom členskom štáte.

               Tento návrh je preto v súlade so zásadou subsidiarity.

               •Proporcionalita

                  Toto rozhodnutie Rady oprávňuje Komisiu hlasovať v mene Únie a je primeraným nástrojom v súlade s článkom 5 ods. 1 rozhodnutia Rady 97/836/ES na stanovenie jednotnej pozície EÚ v EHK OSN, pokiaľ ide o hlasovanie o pracovných dokumentoch navrhnutých v programe zasadnutia WP.29. Tento návrh je preto v súlade so zásadou proporcionality, keďže neprekračuje rámec toho, čo je nevyhnutné na dosiahnutie cieľa, ktorým je zabezpečiť riadne fungovanie vnútorného trhu a zároveň vysokú úroveň bezpečnosti a ochrany verejnosti.

               •Výber nástroja

               V článku 218 ods. 9 ZFEÚ sa vyžaduje, aby bola pozícia, ktorá sa má v mene Únie prijať v orgáne zriadenom na základe medzinárodnej dohody, prijatá rozhodnutím Rady.

               3.VÝSLEDKY HODNOTENÍ EX POST, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU

               •Hodnotenia ex post/kontroly vhodnosti existujúcich právnych predpisov

               Nevzťahuje sa.

               •Konzultácie so zainteresovanými stranami

               Nevzťahuje sa.

               •Získavanie a využívanie expertízy

               Externá expertíza nie je v prípade tohto návrhu relevantná. Preskúmal ho však technický výbor pre motorové vozidlá.

               •Posúdenie vplyvu

               Tento návrh nemôže byť predmetom posúdenia vplyvu, keďže nie je legislatívnej povahy a nie sú dostupné ani možné žiadne alternatívne možnosti politiky.

               •Regulačná vhodnosť a zjednodušenie

               Iniciatíva nemá negatívne dôsledky, pokiaľ ide o administratívnu záťaž, keďže odkazmi na zmeny pripojenými k mega rozhodnutiu sa pre podniky vrátane MSP nezavedú žiadne nové povinnosti v oblasti podávania správ ani iné administratívne povinnosti. Cieľom je naopak administratívnu záťaž znížiť, keďže uplatňovanie celosvetovo harmonizovaných požiadaviek umožňuje výrobcom predkladať dokumentáciu o schválení systémov a komponentov nielen v EÚ, ale aj na vývozných trhoch krajín, ktoré sú zmluvnými stranami dohody z roku 1958, ale nie sú členmi EÚ.

               Návrh má veľmi pozitívny vplyv na konkurencieschopnosť automobilového priemyslu EÚ a medzinárodný obchod. Prijatie medzinárodne harmonizovaných predpisov o vozidlách obchodnými partnermi EÚ sa považuje za najlepší spôsob odstránenia necolných prekážok obchodu a otvorenia trhu alebo rozšírenia prístupu naň pre podniky z EÚ pôsobiace v automobilovom priemysle.

               •Základné práva

               Návrh nemá žiadne dôsledky z hľadiska ochrany základných práv.

               4.VPLYV NA ROZPOČET

               Táto iniciatíva nemá žiadny vplyv na rozpočet.

               5.ĎALŠIE PRVKY

               •Plány vykonávania, spôsob monitorovania, hodnotenia a podávania správ

               Nevzťahuje sa.

               •Vysvetľujúce dokumenty (v prípade smerníc)

               Nevzťahuje sa.

               •Podrobné vysvetlenie konkrétnych ustanovení návrhu

               V návrhu sa stanovuje pozícia Únie pri hlasovaní o:

               –návrhoch na zmeny predpisov OSN č. 13, 13-H, 14, 16, 22, 44, 49, 51, 54, 75, 83, 85, 89, 96, 106, 108, 109, 120, 129, 137, 139 a 140;

               –návrhoch na zmeny globálnych technických predpisov OSN č. 15 a 19;

               –návrhoch dvoch nových predpisov OSN, a

               –návrhoch dvoch nových zápisov do zoznamu navrhovaných globálnych technických predpisov.

               2018/0200 (NLE)

               Návrh

               ROZHODNUTIE RADY

               o pozícii, ktorá sa má prijať v mene Európskej únie v príslušných výboroch Európskej hospodárskej komisie Organizácie Spojených národov, pokiaľ ide o návrhy zmien predpisov OSN č. 13, 13-H, 14, 16, 22, 44, 49, 51, 54, 75, 83, 85, 89, 96, 106, 108, 109, 120, 129, 137, 139 a 140, globálnych technických predpisov OSN č. 15 a 19, a pokiaľ ide o návrhy dvoch nových technických predpisov OSN a dvoch nových zápisov do zoznamu navrhovaných globálnych technických predpisov

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 114 v spojení s jej článkom 218 ods. 9,

               so zreteľom na návrh Európskej komisie,

               keďže:

               (1)Rozhodnutím Rady 97/836/ES
                  1
                Únia pristúpila k Dohode Európskej hospodárskej komisie Organizácie Spojených národov („EHK OSN“), ktorá sa týka prijatia jednotných technických predpisov pre kolesové vozidlá, vybavenia a častí, ktoré môžu byť namontované a/alebo použité na kolesových vozidlách, a podmienok pre vzájomné uznávanie udelených schválení na základe týchto predpisov (revidovaná dohoda z roku 1958).

               (2)Rozhodnutím Rady 2000/125/ES
                  2
                Únia pristúpila k Dohode o zavedení globálnych technických nariadení pre kolesové vozidlá, vybavenie a časti, ktorými majú byť vybavené a/alebo použité na kolesové vozidlá (paralelná dohoda).

               (3)Smernicou Európskeho parlamentu a Rady 2007/46/ES
                  3
                sa systémy členských štátov v oblasti typového schvaľovania nahradili postupom Únie v oblasti typového schvaľovania, pričom sa zriadil harmonizovaný rámec zahŕňajúci správne ustanovenia a všeobecné technické požiadavky pre všetky nové vozidlá, systémy, komponenty a samostatné technické jednotky. Uvedenou smernicou sa predpisy prijaté na základe revidovanej dohody z roku 1958 („predpisy OSN“) začlenili do systému EÚ v oblasti typového schvaľovania buď v podobe požiadaviek na typové schvaľovanie alebo ako alternatíva k právnym predpisom Únie. Od prijatia smernice 2007/46/ES sa predpisy OSN čoraz viac začleňujú do právnych predpisov Únie.

               (4)Na základe skúseností a technického vývoja treba prispôsobiť požiadavky týkajúce sa určitých prvkov alebo vlastností, na ktoré sa vzťahujú predpisy OSN č. 13, 13-H, 14, 16, 22, 44, 49, 51, 54, 75, 83, 85, 89, 96, 106, 108, 109, 120, 129, 137, 139 a 140, ako aj globálne technické predpisy OSN č. 15 a 19.

               (5)S cieľom stanoviť jednotné ustanovenia o typovom schvaľovaní motorových vozidiel a ich komponentov, pokiaľ ide o požiadavky na výkon dvojkolesových a trojkolesových vozidiel na vodík (kategórie L1, L2, L3, L4 a L5) z hľadiska bezpečnosti, treba prijať návrh predpisu OSN, ktorý rieši tieto otázky.

               (6)Aby sa mohli stanoviť jednotné ustanovenia o typovom schvaľovaní mechanických spojovacích komponentov súprav poľnohospodárskych vozidiel, treba prijať návrh predpisu OSN.

               (7)S cieľom prispieť do nadchádzajúcich diskusií o emisiách za skutočných jazdných podmienok, je vhodné za Európsku úniu vložiť, nariadenie Komisie (EÚ) 2017/1151
                  4
                a nariadenie Komisie (EÚ) 2017/1154
                  5
                do zoznamu navrhovaných globálnych technických predpisov, a podporiť žiadosť Japonska o vloženie jeho metodiky na skúšanie emisií pri skutočnej jazde do tohto zoznamu.

               (8)Je vhodné stanoviť pozíciu, ktorá sa má prijať v mene Únie v správnom výbore revidovanej dohody z roku 1958 a vo výkonnom výbore paralelnej dohody, pokiaľ ide o prijatie uvedených návrhov.

               (9)V uvedených výboroch má Úniu v súlade s článkom 17 ods. 1 Zmluvy o Európskej únii zastupovať Komisia,

               PRIJALA TOTO ROZHODNUTIE:

               Článok 1

               Pozícia, ktorá sa má v mene Únie prijať v správnom výbore revidovanej dohody z roku 1958 a vo výkonnom výbore paralelnej dohody v období od 18. do 22. júna 2018, je hlasovať za návrhy uvedené v prílohe k tomuto rozhodnutiu.

               Článok 2

               Toto rozhodnutie je určené Komisii.

               V Bruseli

                     Za Radu

                     predseda

                     (1)

                        Rozhodnutie Rady 97/836/ES z 27. novembra 1997 vzhľadom na pristúpenie Európskeho spoločenstva k Dohode Európskej hospodárskej Komisie Organizácie Spojených národov, ktorá sa týka prijatia jednotných technických predpisov pre kolesové vozidlá, vybavenia a častí, ktoré môžu byť namontované a/alebo použité na kolesových vozidlách, a podmienok pre vzájomné uznávanie udelených schválení na základe týchto predpisov (revidovaná dohoda z roku 1958) (Ú. v. ES L 346, 17.12.1997, s. 78).

                     (2)

                        Rozhodnutie Rady 2000/125/ES z 31. januára 2000, týkajúce sa uzavretia Dohody o zavedení globálnych technických nariadení pre kolesové vozidlá, vybavenie a časti, ktorými majú byť vybavené a/alebo použité na kolesové vozidlá (paralelná dohoda) (Ú. v. ES L 35, 10.2.2000, s. 12).

                     (3)

                        Smernica Európskeho parlamentu a Rady 2007/46/ES z 5. septembra 2007, ktorou sa zriaďuje rámec pre typové schválenie motorových vozidiel a ich prípojných vozidiel, systémov, komponentov a samostatných technických jednotiek určených pre tieto vozidlá (Rámcová smernica) (Ú. v. EÚ L 263, 9.10.2007, s. 1).

                     (4)

                        Nariadenie Komisie (EÚ) 2017/1151 z 1. júna 2017, ktorým sa dopĺňa nariadenie Európskeho parlamentu a Rady (ES) č. 715/2007 o typovom schvaľovaní motorových vozidiel so zreteľom na emisie ľahkých osobných a úžitkových vozidiel (Euro 5 a Euro 6) a o prístupe k informáciám o opravách a údržbe vozidiel, ktorým sa mení smernica Európskeho parlamentu a Rady 2007/46/ES, nariadenie Komisie (ES) č. 692/2008 a nariadenie Komisie (EÚ) č. 1230/2012 a ktorým sa zrušuje nariadenie (ES) č. 692/2008 (Ú. v. EÚ L 175, 7.7.2017, s. 1 – 643).

                     (5)

                        Nariadenie Komisie (EÚ) 2017/1154 zo 7. júna 2017, ktorým sa mení nariadenie (EÚ) 2017/1151, ktorým sa dopĺňa nariadenie Európskeho parlamentu a Rady (ES) č. 715/2007 o typovom schvaľovaní motorových vozidiel so zreteľom na emisie ľahkých osobných a úžitkových vozidiel (Euro 5 a Euro 6) a o prístupe k informáciám o opravách a údržbe vozidiel, ktorým sa mení smernica Európskeho parlamentu a Rady 2007/46/ES, nariadenie Komisie (ES) č. 692/2008 a nariadenie Komisie (EÚ) č. 1230/2012 a ktorým sa zrušuje nariadenie (ES) č. 692/2008 a smernica Európskeho parlamentu a Rady 2007/46/ES so zreteľom na emisie pri skutočnej jazde v prípade ľahkých vozidiel (Euro 6) (Ú. v. EÚ L 175, 7.7.2017, s. 708 – 732).

    ---documentbreak---

               EURÓPSKA KOMISIA
            V Bruseli23. 5. 2018
            COM(2018) 363 final
            PRÍLOHA
            k
            návrhu rozhodnutia Rady
            o pozícii, ktorá sa má prijať v mene Európskej únie v príslušných výboroch Európskej hospodárskej komisie Organizácie Spojených národov, pokiaľ ide o návrhy zmien predpisov OSN č. 13, 13-H, 14, 16, 22, 44, 49, 51, 54, 75, 83, 85, 89, 96, 106, 108, 109, 120, 129, 137, 139 a 140, globálnych technických predpisov OSN č. 15 a 19, a pokiaľ ide o návrhy dvoch nových technických predpisov OSN a dvoch nových zápisov do zoznamu navrhovaných globálnych technických predpisov

               PRÍLOHA

                        Predpis č.

                        Názov bodu programu rokovania

                        Referenčné číslo dokumentu
                           1

                        13

                        Návrh dodatku 15 k sérii zmien 11 predpisu OSN č. 13 (brzdenie ťažkých vozidiel)

                        ECE/TRANS/WP.29/2018/53

                        13-H

                        Návrh dodatku 1 k sérii zmien 01 predpisu OSN č. 13-H (brzdy vozidiel kategórie M1 a N1)

                        ECE/TRANS/WP.29/2018/54

                        14

                        Návrh série zmien 09 predpisu OSN č. 14 (kotvové úchytky bezpečnostných pásov)

                        ECE/TRANS/WP.29/2018/44

                        16

                        Návrh dodatku 3 k sérii zmien 07 predpisu OSN č. 16 (bezpečnostné pásy)

                        ECE/TRANS/WP.29/2018/37

                        16

                        Návrh korigenda 1 k dodatku 9 k sérii zmien 06 predpisu OSN č. 16 (bezpečnostné pásy)

                        ECE/TRANS/WP.29/2018/64

                        16

                        Návrh korigenda 1 k dodatku 1 k sérii zmien 07 predpisu OSN č. 16 (bezpečnostné pásy)

                        ECE/TRANS/WP.29/2018/65

                        16

                        Návrh korigenda 1 k dodatku 10 k sérii zmien 06 predpisu OSN č. 16 (bezpečnostné pásy)

                        ECE/TRANS/WP.29/2018/66

                        16

                        Návrh korigenda 1 k dodatku 2 k sérii zmien 07 predpisu OSN č. 16 (bezpečnostné pásy)

                        ECE/TRANS/WP.29/2018/76

                        22

                        Návrh dodatku 3 k sérii zmien 05 predpisu OSN č. 22 (ochranné prilby)

                        ECE/TRANS/WP.29/2018/38

                        44

                        Návrh dodatku 14 k sérii zmien 04 predpisu OSN č. 44 (detské zadržiavacie systémy)

                        ECE/TRANS/WP.29/2018/39

                        49

                        Návrh dodatku 10 k sérii zmien 05 predpisu OSN č. 49 [vznetové a zážihové motory (poháňané LPG a CNG)]

                        ECE/TRANS/WP.29/2018/46

                        49

                        Návrh dodatku 6 k sérii zmien 06 predpisu OSN č. 49 [vznetové a zážihové motory (poháňané LPG a CNG)]

                        ECE/TRANS/WP.29/2018/47

                        51

                        Návrh dodatku 4 k sérii zmien 03 predpisu OSN č. 51 (hlučnosť vozidiel kategórie M a N)

                        ECE/TRANS/WP.29/2018/63

                        54

                        Návrh dodatku 23 k predpisu OSN č. 54 (pneumatiky pre úžitkové vozidlá a ich prípojné vozidlá)

                        ECE/TRANS/WP.29/2018/55

                        75

                        Návrh korigenda 1 k dodatku 17 k predpisu OSN č. 75 (pneumatiky pre vozidlá kategórie L)

                        ECE/TRANS/WP.29/2018/67

                        83

                        Návrh dodatku 11 k sérii zmien 06 predpisu OSN č. 83 (emisie vozidiel kategórie M1 a N1)

                        ECE/TRANS/WP.29/2018/48

                        83

                        Návrh dodatku 7 k sérii zmien 07 predpisu OSN č. 83 (emisie vozidiel kategórie M1 a N1)

                        ECE/TRANS/WP.29/2018/49

                        85

                        Návrh dodatku 8 k predpisu OSN č. 85 (meranie čistého výkonu)

                        ECE/TRANS/WP.29/2018/50

                        89

                        Návrh dodatku 3 k predpisu OSN č. 89 (zariadenia obmedzujúce rýchlosť)

                        ECE/TRANS/WP.29/2018/56

                        96

                        Návrh série zmien 05 k predpisu OSN č. 96 [emisie vznetových motorov (poľnohospodárske traktory)]

                        ECE/TRANS/WP.29/2018/51

                        106

                        Návrh dodatku 16 k predpisu OSN č. 106 (pneumatiky pre poľnohospodárske vozidlá)

                        ECE/TRANS/WP.29/2018/57

                        108

                        Návrh dodatku 4 k predpisu OSN č. 108 (protektorované pneumatiky pre osobné vozidlá a ich prípojné vozidlá)

                        ECE/TRANS/WP.29/2018/58

                        109

                        Návrh dodatku 9 k predpisu OSN č. 109 (protektorované pneumatiky pre úžitkové vozidlá a ich prípojné vozidlá)

                        ECE/TRANS/WP.29/2018/59

                        ECE/TRANS/WP.29/2018/59/Add.1

                        120

                        Návrh série zmien 02 k predpisu OSN č. 120 (čistý výkon traktorov a necestných pojazdných strojov)

                        ECE/TRANS/WP.29/2018/52

                        129

                        Návrh dodatku 7 k predpisu OSN č. 129 (zdokonalené detské zadržiavacie systémy)

                        ECE/TRANS/WP.29/2018/40

                        129

                        Návrh dodatku 4 k sérii zmien 01 predpisu OSN č. 129 (zdokonalené detské zadržiavacie systémy)

                        ECE/TRANS/WP.29/2018/41

                        129

                        Návrh dodatku 3 k sérii zmien 02 predpisu OSN č. 129 (zdokonalené detské zadržiavacie systémy)

                        ECE/TRANS/WP.29/2018/42

                        129

                        Návrh série zmien 03 predpisu OSN č. 129 (zdokonalené detské zadržiavacie systémy)

                        ECE/TRANS/WP.29/2018/45

                        137

                        Návrh dodatku 1 k predpisu OSN č. 137 (čelný náraz so zameraním na zadržiavacie systémy)

                        ECE/TRANS/WP.29/2018/43

                        137

                        Návrh dodatku 1 k sérii zmien 01 predpisu OSN č. 137 (čelný náraz so zameraním na zadržiavacie systémy)

                        ECE/TRANS/WP.29/2018/77

                        139

                        Návrh dodatku 1 k predpisu OSN č. 139 [systémy podpory brzdenia (BAS)]

                        ECE/TRANS/WP.29/2018/60

                        140

                        Návrh dodatku 1 k predpisu OSN č. 140 [elektronický systém riadenia stability (ESC)]

                        ECE/TRANS/WP.29/2018/61

                        Nový predpis OSN

                        Návrh nového predpisu OSN o vozidlách poháňaných vodíkom a palivovými článkami kategórie L

                        ECE/TRANS/WP.29/2018/68

                        Nový predpis OSN

                        Návrh nového predpisu OSN o jednotných ustanoveniach o typovom schvaľovaní mechanických spojovacích komponentov súprav poľnohospodárskych vozidiel

                        ECE/TRANS/WP.29/2018/69

                        GTP č.

                        Názov bodu programu rokovania

                        Referenčné číslo dokumentu

                        GTP OSN č. 15

                        Návrh zmeny 4 globálneho technického predpisu OSN č. 15 [celosvetový harmonizovaný skúšobný postup pre ľahké vozidlá (WLTP)]

                        ECE/TRANS/WP.29/2018/71

                        GTP OSN č. 19

                        Návrh zmeny 1 globálneho technického predpisu OSN č. 19 [celosvetový harmonizovaný skúšobný postup pre ľahké vozidlá (WLTP)]

                        ECE/TRANS/WP.29/2018/73

                        Názov bodu programu rokovania

                        Referenčné číslo dokumentu

                        Žiadosť o vloženie nariadenia (EÚ) 2017/1151 a nariadenia (EÚ) 2017/1154 do zoznamu navrhovaných globálnych technických predpisov.

                        ECE/TRANS/WP.29/2018/79

                        Žiadosť Japonska o vloženie jeho metodiky na skúšanie emisií pri skutočnej jazde do zoznamu navrhovaných globálnych technických predpisov.

                        ECE/TRANS/WP.29/2018/81

                     (1)

                        Všetky dokumenty uvedené v nasledujúcej tabuľke sú verejne dostupné na tejto adrese:
                  http://www.unece.org/trans/main/wp29/wp29wgs/wp29gen/gen2018.html